ming030890/wiki-yue-high-quality huggingface dataset:
袁海文

袁海文（英文：Ramon Yuen，1986年9月24號—），係香港民主黨員，2016年開始做深水埗區議會荔枝角中選區議員。
佢出選過第4屆香港區議會選舉同第5屆香港立法會選舉、第6屆香港立法會選舉，但攞唔到議席。第5屆香港區議會選舉，四年前喺旺角南選區輸畀仇振輝嘅佢轉戰新增設嘅荔枝角中，結果攞到2,353票，打贏時任荔枝角北選區議員兼力爭冧莊嘅李祺逢，四年後亦都喺同一選區成功冧莊。
臥底服務團

《臥底服務團》（Undercover Service Squad）係香港有線寬頻開電視製作嘅本地遊節目，由李尚正、盧頌恩主持，2024年3月3號到4月21號逢禮拜日21:00－22:00喺HOY TV播出。節目由《臥底旅行團》班底製作，並由香港旅遊發展局贊助，主持會分別化身導遊同領隊帶團遊香港。
許德亮

許德亮，香港傳統親中陣營工聯會會員（民協前成員），油尖旺區議會旺角西選區議員，由2004年做到依家。

選舉經歷
2003年，佢代表民協參選第2屆香港區議會選舉嘅旺角西選區，首次參選就以1,104票打贏時任區議員秦飛鵬，之後四屆亦喺同一選區成功冧莊。
喺2015年香港區議會選舉，佢自動當選。
許智峯

許智峯（Ted Hui，1982年6月8號—），花名「峯鴿」，係前香港民主黨成員，2011年開始做中西區區議會中環選區議員。亦係第六屆香港立法會議員。

簡歷
許智峯早年住屯門大興邨，中學讀聖公會聖西門呂明才中學，大學讀香港城市大學法律學士。佢1999年加入民主黨，喺2007年，佢參選第3屆香港區議會選舉嘅屯門區議會（屯門鄉郊選區），只得554票，輸畀自由黨嘅陶錫源（城鄉會創會主席）。
2011年參選第4屆香港區議會選舉嘅中西區區議會（中環選區），接替退休嘅黨友阮品強，最後順利接棒，其後喺2015年、2019年，亦能順利冧莊。
喺2015年香港區議會選舉，佢攞到1,090票，成功當選。
2016年，許智峯代表民主黨參選第6屆香港立法會選舉香港島直選，排名單頭位，結果順利當選，成功喺黨友單仲偕手上接棒。
2018年4月24號，許智峯喺立法會嘅《廣深港高鐵（一地兩檢）條例草案》委員會會議進行期間，因為唔滿意政府派「狗仔隊」監視議員，喺立法會會議室外搶走保安局一名女行政主任手上嘅文件，再搶去佢嘅政府手機，衝入男廁裡面17分鐘，一度拒絕歸還，結果被裁定普通襲擊、不誠實取用電腦、阻礙公職人員執行職務等3項罪名成立，案件响2019年6月11號喺東區法院判刑，裁判官話：許嘅行為對公務影響唔大，亦冇個人得益，女事主雖然有受驚，但冇肉體受傷，亦都相信許重犯機會低，故判佢240個鐘頭社會服務令及罰款3800蚊。

流亡後嘅政治生涯
2020年11月30號，官司纏身嘅許智峯去丹麥，聲稱係關於氣候轉變嘅公務採訪。12月2號，許老竇老母同老婆仔女都去埋丹麥。再一日後，許智峯喺社交網站發表聲明正式宣佈要暫別香港就噉流亡，並退出民主黨，未決定會喺邊個國停留。再一日後佢去咗覲見丹麥前首相。
2021年3月9號，許智峯喺Facebook發文話已去咗澳洲，繼續國際游說工作。喺澳洲期間，佢參與過喺雪梨大會堂附近舉行嘅反送中運動兩周年澳洲集會。
2021年5月29號，許智峯被港府刊憲宣布：佢嘅區議員議席懸空。
2023年7月3號，許智峯畀香港警務處國家安全處列做國家安全案件通緝人士。2024年12月24號，時任保安局局長鄧炳強行使《維護國家安全條例》第89條賦權，進一步對許智峯實施撤銷香港特區護照、禁止處理資金等限制措施。
許林慶

許林慶，香港親中派政治人物。

參選經歷
喺2015年香港區議會選舉，佢攞到3,310票，成功當選。
曾經參與2019年香港區議會選舉但係因為親中派漠視民意堅持如期修訂逃犯條例，佢嘅選情大受影響，最終落敗。
謝偉俊

謝偉俊，JP（英文：Paul TSE Wai-chun，1959年1月21號—），花名「法律超人」，係香港一名事務律師，元朗十八鄉瓦窰頭村新界原居民，香港立法會議員（第四屆：旅遊界功能界別，第五、六屆：九龍東選區，第七屆：選舉委員會界別），灣仔區議會樂活選區民選議員（2016年至2023年），電台前主持人，前大律師。

政治立場
佢係香港親中派人士。
喺2012年參選嘅時候，佢由於被指得到中聯辦嘅支持，所以被泛民主派謔稱為「西環契仔」。
佢曾經公開同意落實北京未經諮詢或香港人同意，強行落實嘅《港版國安法》，但就話要謹慎執行，保障香港人人權同自由。

選舉經歷
喺2015年香港區議會選舉，佢攞到1,350票，成功當選。
2022年，佢喺李家超無提政綱嘅情況下，有份提名李家超參與2022年香港行政長官選舉。

屋企
佢老婆係電台節目前主持人白韻琹。
謝子祺

謝子祺，香港親中派政治人。

選舉經歷
曾經參選2011年香港區議會選舉。
喺2015年香港區議會選舉，佢攞到2587票，未能當選。
謝曉虹

謝曉虹（Tse Hiu Hung，1990年—）係香港親中陣營政治人。
佢支持排除民主派人士同大幅度削減直選議席嘅所謂完善選舉制度同埋愛國者治港。

選舉經歷
喺2015年11月，佢曾經參選第5屆香港區議會選舉嘅深水埗寶麗選區，挑戰力爭冧莊嘅梁有方，攞到1664票，未能當選；喺2021年9月，佢成為香港特別行政區選舉委員會委員(有關全國性團體香港成員的代表)。
2021年第7屆香港立法會選舉，佢用獨立身份參選香港特別行政區全國人大代表、香港特別行政區全國政協委員及有關全國性團體代表界功能界別議席，最後落選。
謝正楓

謝正楓係香港民主派政治人物，2015年香港區議會選舉喺西貢寶怡選區擊敗親中派工聯會嘅吳雪山，成功當選，又喺2019年選舉成功連任。現加入將軍澳民生關注組,與陸平才,陳展浚等人聯盟.

參選經歷
喺2015年香港區議會選舉，佢攞到2,361票，成功當選。
譚國僑

譚國僑，MH，JP（Tam Kwok Kiu，1957年—），係香港泛民主派政黨民協前任副主席，深水埗南山、大坑東及大坑西區前任區議員。

簡歷
譚國僑大專讀香港浸會學院社會工作文憑，之後先後喺香港大學同香港中文大學讀社會工作碩士。
譚國僑自1985年開始係深水埗區議員，2011年選舉因轉選區而輸咗，2015年選舉贏返，2019年區選成功冧莊。佢喺區議會做過主席（1997年－2007年）同副主席（2008年－2011年）。佢亦做過市政局議員（1995年－1999年）。
2012年，譚國僑代表民協參選立法會選舉九龍西選區直選，排名單頭位，結果高票落選。
喺2015年香港區議會選舉，佢攞到2,563票，成功當選。
2016年佢再接再勵參選立法會，不過亦都要落選。
2021年7月頭，佢正式劈炮唔撈，結束區議員生涯。
譚得志

譚得志（英文：Tam Tak-chi，藝名快必，1973年2月2號—），係香港激進民主派政治人物、電台節目主持。佢喺香港大學中文系畢業，後來喺香港中文大學崇基學院修讀神學；由2010年代投身社會運動，對抗基督教嘅保守、親政府勢力。2013年加入人民力量，有份參與雨傘運動、2015年香港區議會選舉、2016年香港立法會選舉，前人民力量副主席。

2015年區議會選舉
選前一直聲稱要出選元朗天水圍嘅天耀選區（M28），狙擊民建聯梁志祥（人稱猛人祥）。最後宣佈出選港島東區小西灣區（C10），狙擊工聯會王國興（人稱MC興），矢言要阻止王國興攞到立法會超級區議會議席嘅「入場券」。結果攞到1229票敗選。

2016年立法會選舉
2016年4月10號，人民力量舉行支持者大會，初步計劃由「快必」譚得志出選九龍東。譚雖獲得戴耀廷嘅雷動計劃支持，但卒之喺九龍東選區落選，得票31,815，得票率9.67%。

2019年區議會選舉
2019年，譚得志參選第6屆香港區議會選舉嘅觀塘廣德選區，結果輸畀民建聯柯創盛（柯仔）。
譚惠珍

譚惠珍係香港親中派政治人物，有啲同屬親中派或者同佢友好嘅人叫佢「珍姐」，香港經濟民生聯盟成員，曾經係葵青區議員（1994年—2019年）。

早年經歷
佢喺1989年搬入長安邨，1992年創辦長安婦女會，1994年起當選區議員。

政治立場
佢係香港親中派一員，曾經被指私下形容香港反送中運動示威者係「仆街」。

選舉及提名經歷
喺2015年香港區議會選舉，佢攞到3,021票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。

霸佔長安邨法團儲物倉16年
喺2018年，佢被揭發喺2001年4月至2017年3月期間，霸佔邨內儲物倉，16年間變相省卻約51萬元，又無向區議會個人利益登記冊申報利益，被一啲居民批評。

被指欠薪同埋脾氣唔好
喺2019年9月，譚惠珍被揭發只係用六千蚊請全職助理兼拖糧，該名助理之後辭職，喺接受訪問嘅時候，佢除咗話譚惠珍拖糧之外，又話譚惠珍脾氣唔好，就連辦事處門口盞燈壞咗，街坊多口問兩句，譚惠珍都用粗口鬧街坊。不過，呢啲都被譚惠珍否認。
譚文豪

譚文豪（Jeremy Tam，1975年6月13號—），人稱「機師豪」，係香港立法會嘅前九龍東選區議員，亦係公民黨成員。
皆因佢本嚟係做飛機師，有啲香港市民有時會叫佢做「機師豪」。
2021年1月6號，譚文豪因早前參與立法會民主派初選，《香港47人案》入面被指控違犯北京未經諮詢或香港人同意強行訂立嘅「國安法」而被捕，2月底一直還押至今。
2021年3月3號，係喺被控嘅就「串謀顛覆國家政權罪」案件之後而被捕，佢同楊岳橋、郭家麒、李予信，會退出咗公民黨職務。

選舉經歷
喺2015年香港區議會選舉，佢攞到3243票，未能當選。

相關事件
2016年3月，香港特首梁振英個女梁頌昕響香港機場唔記得攞行李，本來照規矩應該係梁頌昕攞返自己啲行李，但係有航空公司紀錄話梁振英通過特權，命令機場職員幫梁頌昕攞件行李。香港社會輿論認為梁振英濫權。譚文豪寫信畀國際民航總局投訴呢件事，贏得唔少掌聲。
譚文豪喺2016年10月27號香港電台節目《議事論事》節目話，佢太爺同埋阿爺爲咗避開政治迫害而去咗香港。
譚文豪喺2016年11月16號出席立法會會議嘅時候，竟然將「馬首是瞻」讀咗馬首是「膽」，從此被謔稱為「馬膽豪」。
2019年8月20號，譚文豪因為對「航空業受白色恐怖影響」唔滿意，正式向國泰航空劈炮。
譚榮勳

譚榮勳係香港親中派政治人物。

政治立場
佢係香港親中派一員。佢對美國政府持不友善態度，曾經公開參與活動指控美國駐港澳總領事唐偉康抹黑「一國兩制」。

選舉及提名經歷
喺2015年香港區議會選舉，佢攞到1,881票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
譚美普

譚美普，香港親中派政治人。

政治立場
佢嘅政治立場係親中派。
喺2015年香港區議會選舉，佢攞到2,682票，成功當選。
喺政府大幅度削減直選議席同排除民主派參選嘅2023年香港區議會選舉，譚美普曾經以工聯會名義參選地區直選（黃大仙東），攞到12337票，成功當選。
譚肇卓

譚肇卓（英文：Tam Siu-cheuk，1983年7月21號—），係香港親中派政治人物。

政治立場
佢係香港親中派嘅成員，支持排除非建制派嘅所謂「愛國者治港」。

選舉經歷
喺2015年香港區議會選舉，佢自動當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2023年12月，譚肇卓參選區議會選舉，喺政府大幅度削減直選議席同排除民主派參選，選舉委員會委員壟斷選舉提名權，互相提名都唔當係利害衝突嘅選舉制度下，以16836低票數當選觀塘西區議員。
譚領律

譚領律，香港親中派政治人。

參選經歷
曾經參選2007年香港區議會選舉。
喺2015年香港區議會選舉，佢攞到3,051票，成功當選。
譚香文

譚香文（TAM Heung-man；1957年6月8號—）係香港執業會計師，香港立法會（功能組別會計界）前議員（2004年-2008年），黃大仙區議會議員（2003年-2007年、2012年-）。
佢曾經係泛民主派嘅一員，但喺2021年中開始向親中陣營靠攏，並且取得多名親中陣營人士提名參選主流泛民主派唔參加嘅2021年香港立法會選舉。

早年
譚香文祖籍廣東順德，而佢係香港出世。出世時佢喺九龍何文田木屋區（取名「香文」寓意「香港何文田」），之後佢屋企搬到九龍黃大仙東頭邨七層大廈，亦喺嗰度大。
譚香文去過英國讀稅務學同會計學大學課程。

從政生涯
2003年11月23號，佢以鑽石山私人屋苑「星河明居」業主委員會嘅身份，由原區議員蔡六乘手上贏咗黃大仙區議會龍星選區議席。
2004年9月12號，喺泛民主派支持下，佢再喺功能組別會計界以相差37票之微當選立法會議員，打敗咗龔耀輝同陳茂波。
2007年2月2號，佢喺搭地鐵期間，不滿隔離嘅青年用手提電話講粗口報警。
同年區議會選舉，佢競逐連任失敗，輸畀上次對手蔡六乘。
2008年立法會選舉，佢競逐連任失敗，輸畀陳茂波。
2009年6月8號，佢認為公民黨忽視基層需要，而退出公民黨。
2011年區議會選舉，佢再贏蔡六乘，攞返黃大仙區議會議席。
2013年佢加入人民力量。
2015年香港區議會選舉，佢贏咗對手林作，攞到2,974票，成功冧莊。
2019年第6屆香港區議會選舉，譚香文以6098票打低莫嘉傑、陳進雄、岳敬寬（蔡六乘徒弟），榮膺當屆區選嘅票后。
2020年7月尾，譚香文忽然跳過當時訂立嘅泛民主派初選機制，話要喺第7屆香港立法會選舉出選會計界，挑戰時任議員梁繼昌。但其後特區政府以武肺疫情為由將選舉延後一年，選舉工程暫停。之後，由於北京同特區政府未諮詢香港人、甚至乎泛民主派之下，大幅度削減直選議席比例同單方面設立國安審查，好多主流民主派組織都選擇唔參加呢次選舉。不過譚香文選擇參選九龍中選區，並且得到多名親中陣營成員，包括陳曼琪、周莉莉、郭耀偉、王坤、沈慧林、鍾子權嘅選委會提名。最後佢攞到8,028票落選。
譚駿賢

譚駿賢（英文：Tam Chun Yin，1972年—）係香港政治人，工黨黨員，前任屯門區議會友愛北選區議員。

選舉經歷
喺2015年香港區議會選舉，佢攞到1,731票，成功當選。
2019年，佢唔再喺第6屆香港區議會選舉尋求冧莊，成功交棒畀徒弟林明恩。
賴心

賴心，香港親中派政治人物。

選舉經歷
喺2015年香港區議會選舉，佢攞到1814票，未能當選。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
賴文輝

賴文輝（英文：Matthew Lai，1970年6月19號—）係荃灣區議會象石選區末任議員，香港民主黨前成員。佢亦係一位資深體育傳媒人，主力研究香港足球史。

生平
荃灣區出生及長大，台灣國立政治大學政治系畢業，香港新亞研究所碩士。
曾先後喺《成報》、《快報》、《太陽報》、《香港寬頻電視》、《蘋果日報》、《新報》等多間香港傳媒機構工作過。
2012年，賴文輝同一班熱愛研究香港足球歷史嘅人士，一齊組成「香港足球史研究組」，互相交流研究資料同埋心得。
2013年7月香港書展期間，出版個人首部著作《香港十大名將》。2014年，開始擔任《亞洲週刊》特約撰稿員。
2015年6月27日晚上，台灣新北市八仙樂園發生粉塵爆炸意外，事件中有六名本港傷者，其中莫子青係荃灣廖寶珊紀念書院畢業生，母校發起校內教師、家長同埋校友籌款，助莫家解燃眉之急。由於中學唔能夠接受校外人士捐款，所以前家長校董賴文輝聯絡「東方日報慈善基金」協助籌募善款，佢仲拍攝短片呼籲捐款。

政治聯繫
2011年香港區議會選舉，賴文輝擔任公民黨籍荃灣區議員陳琬琛選舉代理人，協助陳琬琛以2,761票高票，擊敗得1,839票民建聯對手呂迪明，成功連任。
2015年香港區議會選舉，空降三個月後報名參選，挑戰石圍角選區區議員兼公屋聯會副主席文裕明，結果以1,035票，輸俾2,356票文裕明，宣告挑戰失敗。
2016年1月14日，賴文輝喺個人Facebook專頁宣布正式加入公民黨，繼續石圍角邨負責社區工作。2017年6月8日，賴文輝宣布即日起退出公民黨。其後加入民主黨，同年12月23日，於石圍角舉辦成為民主黨社區主任後第一個活動。
2019年香港區議會選舉，賴文輝代表民主黨報名參選象石選區，獲得2,857票，擊敗得2,387票的民建聯現任區議員陳振中，成功當選，為民主黨重奪失落八年嘅象石選區。
2021年5月16日，賴文輝退出民主黨政治領袖行列。同年7月12日，賴文輝宣佈辭去荃灣區議員一職，2021年7月13日凌晨零時零分生效，結束一年半短暫區議員生涯，移居台灣。

移居臺灣後生活
佢移居臺灣後仍然關心在台港人嘅問題，間中喺傳媒發表香港人議題文章。例如：就民進黨立委林靜儀多次發佈關於香港人嘅虛假信息並藉此攻擊香港人，佢就曾經批評林靜儀，並提出一啲實質證據反駁林虛構嘅事實，佢又指，林靜儀早前先包場睇紀錄香港反送中運動嘅電影《時代革命》，依家咁樣用資訊攻擊香港人，虛偽到令人作嘔。
趙哲妤

趙哲妤（英文：Uny Chiu，1987年10月21號—），係香港女模特兒。佢喺香港出世，祖籍廣東潮陽。佢2009年出道，攞到2010年中國小姐香港賽區冠軍兼總決賽季軍，之後加入香港有線電視做節目主持。
2013年，趙哲妤加入新民黨，2015年退黨，同年用獨立身份參選第5屆香港區議會選舉葵青區議會青衣邨選區，攞到655票，未能當選。2016年，佢未婚大肚，最後生咗個女。
趙家賢

趙家賢（英文：Andrew Chiu，1985年—），花名「尖尖頭博士」、「栗頭老師」、「永澤同學」，係香港民主黨員，東區區議會太古城西選區前任議員，亦係位認可調解員、民主動力召集人。
趙家賢自2007年區議會選舉當選後，一直係太古城西嘅區議員，做到2021年。
喺2015年香港區議會選舉，佢攞到3,362票，成功當選。
趙家賢喺2019年11月3號喺太古城中心調解爭執期間，有人揮刀斬人，更咬甩趙家賢隻左耳耳殼，要送入醫院駁返。不過，佢亦喺第6屆香港區議會選舉成功打低經民聯嘅丁煌。
2021年1月6號，因為早前組織同策劃泛民主派35+初選案，被指違反（北京未經諮詢或香港人同意，兼且惹起泛民主派爭議嘅）香港國家安全法而被捕，2月尾被拒保釋，並一直還押到而家，同年7月頭劈炮唔撈，唔再做區議員。

博士學位同埋參與國際博士後協會嘅爭議
佢曾經報稱自己有博士資格，但佢嘅博士學位實質係來自法國北歐大學，並透過參與國際博士後協會得到。除咗法國北歐大學被視為野雞大學之外，國際博士後協會亦集合咗好多親中派人士，所以受到一啲親民主派人士嘅批評，例如，喺2018年1月，時事評論員黃世澤曾經發表文章，除咗批評呢個係一個土共組織之外，又形容呢個組織嘅榮譽顧問名單係『人渣龍虎榜』，亦點名批評本身屬於民主黨嘅趙家賢，話佢參與呢個組織，就證明佢投咗共，又話民主黨應該踢佢出黨。
趙恩來

趙恩來（英文：Chiu Yan Loy，1985年7月12號—），祖籍江蘇淮安，係香港工黨黨員，荃灣區議會荃威選區前任議員（2020年上任，2021年劈炮）。
喺2015年香港區議會選舉，佢攞到2020票，未能當選。
2021年9月15號，佢因為喺2020年嘅維園六四燭光晚會案入面被政治檢控，煽惑人哋參與未經批准嘅集結罪名成立，被判坐花廳8個月，喺白沙灣懲教所服刑。
趙柱幫

趙柱幫（英文：Sunny Chiu，1992年9月2號—）係廣東東莞人，花名「幫主」，係香港區政聯盟成員，沙田區議會博康選區議員，2016年做到2021年。
趙柱幫18歲時死老母。
由2014年開始，趙柱幫開始成為丘文俊嘅議員助理，期間加入新民主同盟，重叫丘文俊做「師父」。
2015年第5屆香港區議會選舉，趙柱幫代表新民主同盟參選博康選區，結果攞到2,859票，以193票之差鍊贏公民力量陳國添，四年後佢改以沙田區政身份參選，喺同一選區冧莊。2021年喺香港民主派區議員辭職潮中辭任區議員後轉行做保險經紀，更組成「社區理財團隊」，主打強積金服務。2023年10月涉嫌串謀欺詐同欺詐被捕，被捕後畀宏利以「影響聲譽」為理由即時解僱，重點係冇咗約莫30萬緡津貼同獎金。
趙秀嫻

趙秀嫻，MH，香港建制陣營（親中派）政治人，元朗區議會前任議員（2004-2019年），民建聯社區幹事賴玥均嘅師父。

政治立場
佢係香港親中派一員，支持排除異見嘅所謂『愛國者治港』。

選舉及提名經歷
喺2015年香港區議會選舉，佢自動當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會基層社團委員。
趙資強

趙資強，香港親中派政治人，曾經參選2007年香港區議會選舉。
喺2015年香港區議會選舉，佢自動當選。
邱帶娣

邱帶娣，BBS，MH，係香港建制陣營（親中派）政治人物，而家係新界社團聯會成員，曾經係元朗區議員，但係喺2015年香港區議會選舉輸咗畀泛民主派嘅杜嘉倫。

議員生涯
邱帶娣由1988年開始做新界北郊選區其中一名區議員。1991年新界北郊選區分拆成新田選區同埋錦綉花園選區，邱帶娣做咗錦綉花園選區議員廿四年。
2011年錦綉花園美食廣場嘅小商戶被終止合約，一啲錦綉嘅居民發起行動反抗，並尋求身為當區區議員嘅邱帶娣求助。但係，邱帶娣對事件不聞不問，仲抹黑參與呢次行動嘅年青人唔係當區居民。
喺2015年香港區議會選舉，佢喺自己嘅錦綉花園選區角逐連任，對手包括新思維梁煒堃，同埋因為2011年錦綉花園美食廣場事件而參選嘅泛民主派杜嘉倫。最終佢以230票之差，輸咗畀杜嘉倫。
四年後，佢嘅徒弟張弓發喺錦綉花園選區參選，但係，張弓發所屬嘅經民聯因為親中派漠視民意堅持修訂逃犯條例，整體選情受制於香港修例風波，佢一樣要輸畀杜嘉倫。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
邱玉麟

邱玉麟，香港親中派政治人物。

選舉經歷
喺2015年香港區議會選舉，佢攞到1,397票，成功當選。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
邵天虹

邵天虹，香港親中派政治人。

參選經歷
喺2015年香港區議會選舉，佢攞到2,670票，成功當選。
曾經參與2023年香港區議會選舉。
邵家輝

邵家輝，JP（SHIU Ka-fai，1970年4月22號—）係香港立法會批發及零售界功能界別議員（第六、七屆），亦係香港自由黨主席。
2014年，邵家輝成為自由黨副主席。
2022年，佢接替張宇人，擔任自由黨主席。

政治立場
佢係香港親中派一員，支持北京未經諮詢或香港人同意，強行訂立嘅《港版國安法》。喺2023年2月，佢甚至主張喺持續進修基金條款增設同國安法有關嘅條款。
2021年，佢喺李家超無提政綱嘅情況下，有份提名李家超參與2022年香港行政長官選舉。

選舉經歷
2003年香港區議會選舉時，佢以獨立身份在九龍城區馬頭角參選，最後差85票輸咗。
2007年香港區議會選舉時，佢得到自由黨支持，出戰東區寶馬山選區，結果以1385票當選，擊敗公民黨老元浩。
2011年香港區議會選舉嘅時候，佢並無競選對手，自動連任。
去到2012年香港立法會選舉時，邵家輝排在自由黨劉健儀港島區名單第二位。由於香港《立法會條例》規定參加立法會地區直選嘅候選人不能有外國居留權。因此邵家輝亦因此放棄紐西蘭國籍。。不過，劉健儀最終落敗。
2015年香港區議會選舉，邵自動當選。
2016年香港立法會選舉，邵喺批發及零售界參選，擊敗民主黨區諾軒當選立法會議員。之後，佢有份提名林鄭月娥參與2017年香港行政長官選舉。
2019年香港區議會選舉，邵放棄連任區議員，並由黨友阮建中成功接棒。
2021年香港立法會選舉，邵喺批發及零售界成功連任。
郭偉强

郭偉强，JP（粵拼：gwok3 wai5 koeng4，英文：Aron Kwok，1978年4月15號—）係香港立法會嘅勞工界功能界別（第五屆、第七屆）、香港島選區（第六屆）議員，亦係工聯會成員。
早喺2003年，郭偉强就已經參加區議會選舉（黃大仙區議會正安選區），當時輸咗畀黃逸旭。隨後喺2007年，郭偉强再戰區議會選舉，結果順利擊敗莊重慶，接替王國興成為東區區議會議員（和富選區），其後加盟工聯會，並且喺2011年、2015年，兩度自動當選連任。

涉嫌襲擊陳志全
2020年5月8日立法會內務委員會會議期間，郭偉强曾經扯跌陳志全再拖行，導致後者椎間盤移位。

聲稱《衛報》係世衛報章嘅錯誤言論
郭偉強喺2021年1月立法會審議《施政報告》致謝議案嘅時候，借題發揮話要立法打擊假新聞，但竟然話《衛報》係世衛報章，引起網民強烈批評，曾經做過郭偉強老師嘅前理工大學應用社會科學系助理教授鍾劍華更加話教過一個咁嘅學生係從事教育工作最大嘅恥辱。另外，佢嘅借題發揮行為，當時就連同屬親中派嘅葉劉淑儀都頂佢唔順，即場質疑咁做係咪恰當。

選舉經歷
喺2015年香港區議會選舉，佢自動當選。
2021年，佢喺李家超無提政綱嘅情況下，有份提名李家超參與2022年香港行政長官選舉。
郭強

郭強，香港親中派政治人，曾經參選2007年香港區議會選舉。
喺2015年香港區議會選舉，佢攞到3,136票，成功當選。
郭必錚

郭必錚博士，MH（英文：Benjamin Kwok Bit Chun，1957年4月2號—），係前觀塘區議會順天西選區區議員。
郭必錚曾經喺觀塘區議會選舉嘅順天選區（第5屆香港區議會選舉、第6屆香港區議會選舉）兩度擊敗民建聯嘅莫建成，其中喺2015年香港區議會選舉，佢攞到2764票。2021年7月19號同埋蔡澤鴻、黃子健等人一齊劈炮唔撈結束嘅區議員生涯，而佢嘅觀塘區議會副主席一職就由呂東孩繼任。
郭芙蓉

郭芙蓉（英文：Jody Kwok），MH，香港親中陣營政治人（民建聯黨員）、葵青區議會議員，佢老公係創科工業局局長政治助理廖添誠。

選舉經歷
喺2015年香港區議會選舉，佢攞到2,884票，成功當選。
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
2023年12月，郭芙蓉參選區議會選舉，喺選舉委員會委員壟斷選舉提名權，互相提名都唔當係利害衝突嘅選舉制度下，終於以16819低票數當選葵涌東區議員。
鄒秉恬

鄒秉恬，香港親中派政治人。

選舉經歷
曾經參選2007年香港區議會選舉。
喺2015年香港區議會選舉，佢攞到2,647票，成功當選。
鄧家彪

鄧家彪，BBS，JP（Bill Tang，1979年10月29號—），鄉下響廣東省東莞市，人稱「阿彪」、「彪叔叔」，係香港立法會勞工界功能界別議員（第五屆）、九龍東選區議員（第七屆），離島區議會前議員，香港工會聯合會同民主建港協進聯盟黨員。

政治生涯
喺2015年香港區議會選舉，佢攞到3,061票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年第7屆香港立法會選舉，北京未經諮詢或香港人同意，強推所謂嘅『完善選舉制度』，大幅度提高參選門檻同埋降低直選議席比例，鄧家彪參與地區直選，喺九龍東選區贏咗，攞咗65,036票，成功喺黃國健手上接棒，重返立法會。
2022年，佢喺李家超無提政綱嘅情況下，有份提名李家超參與2022年香港行政長官選舉。
鄧家良

鄧家良係香港親中派政治人物，曾經係元朗區議員（2004年—2023年）。

政治立場
佢係香港親中派一員。

選舉及提名經歷
喺2015年香港區議會選舉，佢攞到2,610票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
鄧根年

鄧根年，香港親中派政治人。

政治同政策立場
佢係香港親中派嘅成員。

選舉經歷
曾經參選2007年香港區議會選舉。
喺2015年香港區議會選舉，佢自動當選。
鄧永昌

鄧永昌，香港親中派政治人，曾經參選2007年香港區議會選舉。
喺2015年香港區議會選舉，佢攞到1268票，未能當選。
鄧焯謙

鄧焯謙（英文：Jason Tang Cheuk Him，1983年7月26號—），係香港工會聯合會（工聯會）成員，做過元朗區議會晴景（M21）選區議員，同陸頌雄、姚國威份屬同門。

個人簡介
鄧焯謙早年喺勞工子弟中學讀書，讀完中二去咗英國留學，三年之後因學業問題，最後去咗廣州暨南大學讀國際政治。大學畢業返到香港加入工聯會，做地區工作。2011年代表工聯會參加區議會選舉，打敗代表街工嘅王竣達當選，任期由2012年1月1號開始。
喺2015年香港區議會選舉，佢攞到2,423票，成功當選。
喺2019年香港區議會選舉入面，因為親中派漠視民意堅持修訂逃犯條例，選情大受影響，佢輸俾民主黨嘅郭文浩，結束區議員生涯。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
鄧達善

鄧達善，香港親中鄉事派政治人物，屏山勢力人士，著名時裝設計師鄧達智嘅細佬。暱稱。肥仔善

參選經歷
佢喺2015年同2019年都有參與區議會選舉，分別出選屏山北同屏山中選區但都落敗。
喺2015年香港區議會選舉，佢攞到938票，未能當選。

爭議
佢部分持有嘅土地捲入違規發展問題。其中，元朗屏山朗天路嘅祖堂地變成小型垃圾山，而呢塊地展開由鄧達善同鄧志學所管理。另外，天水圍嘉湖山莊泥頭山旁一個燒烤場，亦被揭發涉及違規搭建構築物而被地政總署釘契，該燒烤場主要股東就包括鄧達善同埋鄧志學兩人。
鄧志學同鄧達善兩個人，喺2014年佔領運動期間，帶領好多人包圍壹傳媒大樓，唔俾《蘋果日報》出版。
鄧銘心

鄧銘心係香港建制派（親中派）政治人，油尖旺區議會區議員，地區委員會界別議員，亦係一位工程師，外號「工程師奶」。

選舉經歷
2015年區議會選舉，尖東及京士柏選區，佢以852票擊敗681票嘅陳文佑。
2019年區議會選舉，尖東及京士柏選區，但因為親中派逆民意強行支持逃犯條例修訂，選情大受影響，民主黨朱子洛以1,745票擊敗1,567票嘅鄧銘心。
喺2021年9月，佢當選成為香港特别行政區選舉委員會工程界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺政府大幅度削減直選議席同排除民主派參選嘅2023年香港區議會選舉，鄧銘心以無申報政治聯繫名義參選地區委員會界別（油尖旺），攞到142票，成功當選。

違規缺席會議
喺政府大幅度削減直選區議會議席之後，張琪騰喺2023年成為區議員，但喺2024年3月，佢就被報導違反《履職監察指引》缺席會議。
鄧鎔耀

鄧鎔耀，香港激進親中陣營（鄉事派）政治人，新界大聯盟主席、元朗區議會議員。

政治參與同經歷
鄧鎔耀係香港激進親中陣營嘅成員，佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進建制派團體發起嘅聯署，要求就基本法23條立法，聯署內容又以黑暴攬炒形容香港修例風波示威者嘅行為。
喺2015年香港區議會選舉，佢攞到1,806票，成功當選。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
鄭亞玲

鄭亞玲係香港親中派政治人物。

政治立場
佢係香港親中派成員，支持並透過關愛隊推廣北京未經諮詢或香港人同意，強加訂立嘅《港版國安法》，又曾經參與活動推廣學習貫徹三中全會。
佢亦曾經呼籲人參與設立政治篩選並大幅度削減直選議席嘅2023年香港區議會選舉。

選舉經歷
喺2021年9月，佢成為香港特别行政區選舉委員會同鄉社團委員。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名蔡明禧。
鄭俊平

鄭俊平，香港親中派人士。
喺2015年香港區議會選舉，佢攞到2,017票，成功當選。

事件
佢喺2023年香港區議會選舉入面涉嫌重複提名直選參選人，同時提名喺同一選區競爭嘅民建聯黃碧嬌同埋張育文，回應記者嘅時候佢話自己唔能夠得罪人。
鄭利明

鄭利明，香港親中派政治人。

選舉經歷
曾經參選2007年香港區議會選舉。
喺2015年香港區議會選舉，佢攞到2,376票，成功當選。
鄭強峰

鄭強峰，香港親中派政治人物。

政治經歷
佢係香港親中派人士，同柯創盛、吳承華喺地區事務合作，共用流動辦公車。
佢支持排除異見嘅所謂愛國者治港。

選舉經歷
喺2015年香港區議會選舉，佢攞到3,457票，成功當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，鄭強峰曾經以公屋聯會名義參選地區委員會界別（觀塘），攞到175票，成功當選。
鄭志成

鄭志成，香港親中派政治人物。

參選經歷
喺2015年香港區議會選舉，佢自動當選。
喺2019年香港區議會選舉，因為親中派漠視民意堅持如期修訂逃犯條例，佢嘅選情大受影響，最終落敗。。雖然區選落敗，但都可以喺第二年7月分到個分區委員會委員嚟做。

政治立場
佢係香港親中派嘅成員，透過關愛隊支持並推廣北京未經諮詢或香港人同意，強行訂立嘅《港版國安法》。
鄭承隆

鄭承隆（英文：Dr. Edwin Cheng Shing-lung，1975年1月17號—），MH係香港企業家同政治人物，先後加入過新民黨同埋新思維。

公職同學歷
鄭承隆喺2012年出任仁濟醫院董事會主席同埋仁濟醫院執行委員會主席，擁調解、法學文憑、法學學士、工商管理學士；獲香港中文大學頒授大學榮譽院士，又做過中大新亞書院校董。
另外，佢亦有參與監警會嘅工作。

政治立場
佢曾經係親中建制派新民黨嘅成員，做過中央委員會副主席同埋執行委員會副主席，但係喺2015年退黨，之後加入咗當時被視為香港中間派組織嘅新思維，但亦喺2020年退出咗。有時佢亦會被視為開明建制派。
喺2015年香港區議會選舉，佢攞到454票，未能當選。
喺香港修例風波入面，佢當時曾經扮演一啲調停角色，例如參與過喺香港警察入侵中文大學同理工大學校園嘅事件入面，嘗試調停雙方。而喺2020年1月，佢亦帶同一班青年發表民調報告，指出修例示威係『反送中』，而唔係『反中』，又話示威者不滿政府同民政系統長期傾斜親中建制派，社會太多唔公義先迫使佢哋出嚟示威。
喺同一份報告入面又批評，有親中人士同親中報社長期嚴重誇張港獨喺香港嘅支持度，令中央對港政策有所改變。

野雞大學博士學位爭議
佢報稱攞到加拿大特許管理學院嘅博士學位，但有線新聞喺2019年報道，加拿大特許管理學院其實係一間野雞大學，未獲加拿大當局認可，比錢就有得攞佢哋唔同嘅頭銜。
鄭振華

鄭振華係香港親中派政治人物兼科技創新界人士。

選舉經歷
喺2015年香港區議會選舉，佢攞到694票，未能當選。
喺2021年9月，佢成為香港特别行政區選舉委員會科技創新界當然委員。
喺政府大幅度削減直選議席同埋限制非建制派參選嘅2021年香港立法會選舉，佢提名簡慧敏。
鄭景陽

鄭景陽（英文：Cheng Keng leong，1988年—），係香港民主黨員，觀塘區議會寶樂選區前任議員（由2016年做到2021年），亦係註冊社工。

選舉經歷
喺2015年香港區議會選舉，佢攞到2,097票，成功當選。
鄭曉玲

鄭曉玲，香港親中派政治人，曾經參與2023年香港區議會選舉。

選舉經歷
喺2015年香港區議會選舉，佢攞到1311票，未能當選。
鄭泳舜

鄭泳舜，MH，JP（英文：Vincent Cheng，1979年7月18號—），花名「阿舜」，鄭錦鐘家族成員，係香港民建聯黨員，前深水埗區議會南昌北選區議員（2008至2019年）。

從政生涯
喺2015年香港區議會選舉，佢攞到1,461票，成功當選。
鄭泳舜曾經多次被列入民建聯喺九龍西參選嘅名單。佢亦有參加2018年3月立法會補選九龍西選區直選，拉票期間有兩個「海麗之友社」義工呼籲選民投票畀鄭泳舜，之後可以向民建聯攞福袋，引嚟賄選疑雲。不過佢都以兩千幾票之差贏咗泛民主派代表，係主權移交後頭一位喺立法會補選贏到嘅建制派人士。
2019年香港區議會選舉，鄭泳舜喺南昌北選區尋求冧莊，但建制派整體選情受制於反逃犯條例修訂運動，輸畀公民黨嘅劉家衡，連任失敗；兩年後嘅第7屆香港立法會選舉，鄭泳舜參選九龍西選區，並且攞到64,353票，繼續冧莊立法會議員。

香港反送中運動期間涉嫌恐嚇
喺爭取民主同捍衛法治嘅香港反送中運動期間，香港警察喺2019年10月20號廢除惡法獨立調查重組警隊大遊行入面用水炮車向無示威者喺入面嘅九龍清真寺兩度發射藍色催淚水劑。過程中被射中嘅印度協會前主席毛漢（Mohan Chugani）向傳媒透露，民建聯立法會議員鄭泳舜曾經警告佢要「小心說話」，毛漢直指呢啲係「風涼說話」。其後鄭泳舜就聲稱只係善意提醒，希望佢嘅言論唔會令香港社會進一步分化。

屋企
鄭泳舜阿爸係保良局副主席鄭錦鐘。
鄭泳舜26歲結婚，老婆係無綫電視前藝人胡杏兒嘅大姐胡可兒，佢哋有三個仔囡。
鄭琴淵

鄭琴淵，香港親中派政治人。

政治立場
佢係親中派人士，曾經公開鼓勵香港人喺大幅度削減直選議席比例同埋限制民主派參選嘅2021年香港立法會選舉入面投票。

參選經歷
曾經參選2007年香港區議會選舉。
喺2015年香港區議會選舉，佢攞到1,367票，成功當選。
鄭達鴻

鄭達鴻（英文：Tat Cheng，1988年10月20號—），人稱「阿達」，係前香港公民黨員，東區區議會丹拿選區前任議員，由2016年做到2021年。佢亦係法律博士。

參選經歷
喺2015年香港區議會選舉，佢攞到2,338票，成功當選。
鄭麗琼

鄭麗琼（英文：Cheng Lai King，1959年—），人稱「琼姐」，係香港註冊社會工作者，中西區區議會衛城選區議員，由1994年做到2021年，第6屆區議會（2020年至2023年）更加當選主席。佢係香港民主黨員。

參選經歷
喺2015年香港區議會選舉，佢攞到1,457票，成功當選。

藐視法庭案
鄭麗琼2020年3月26號被捕
2020年3月24號，當時正值香港反送中運動，公眾對香港警察執法同暴力嘅濫權行為嚴重不滿，有啲人因而對呢啲濫權嘅警察進行起底。
鄭麗琼喺Facebook專頁轉載一名警察嘅個人資料，違反高等法院喺2019年10月同11月頒佈、禁止針對警務人員同其家屬嘅起底行為嘅禁制令。鄭麗琼對有關行爲直認不諱，話自己唔知道有禁制令。26號凌晨，鄭麗琼喺麗瑤邨屋企畀警方拘捕，後來被控藐視法庭。10月19號被判踎28日監，緩刑12個月。
鄺俊宇

鄺俊宇（Roy Kwong，1983年2月9號—），花名「鄺神」、「逗號先生」，係香港立法會嘅區議會（第二）功能界別前任議員、元朗區議會前任議員，亦係民主黨成員（黃偉賢嘅徒弟）。
佢本身亦係一位作家，成名小說作品有《愛你，若只如初見》等等，2021年1月6號，鄺俊宇因係喺早前參與2020年香港立法會選舉民主派初選35個人案件後涉嫌違犯國安法而被捕，但係一直而家未被起訴。

遇襲
2019年9月24號朝早，鄺俊宇喺天水圍俾三個人打傷。

關注議題
喺從政期間，佢除咗關注民主政制，爭取普選外，佢亦花咗唔少時間關注動物議題。

關注動物權益被屈穎妍雙重標準針對
喺2017年10月，觀塘一間藥房有貓被指襲擊一名內地遊客，從而引起網上討論，仲有鄺俊宇同民建聯立法會議員劉國勳嘅跟進。不過，屈穎妍就曾經撰寫專欄文章，叫人唔好考慮事情對錯，然後又批評鄺俊宇由元朗（鄺俊宇嘅區議會選區所在）踩過去唔係自己選區嘅觀塘，話佢鼓勵社會唔守法，仲話「大家可以愛心爆棚，但請別借愛心之名推倒法治」。不過，鄺俊宇同劉國勳其實都唔係地區直選議員，觀塘對於佢哋都唔算係直接負責嘅選區，但屈穎妍對於劉國勳由北區踩過去觀塘，就從未作出批評。呢件事後嚟亦一啲學者引述，批評屈穎妍所作所為導致香港社會兩極化。

被取消區議員資格
2021年10月21號，佢喺2021年香港區議員宣誓入面，同黨友黃偉賢、伍軒宏、黎寶華被裁定宣誓無效，即時冇咗區議會議席。

選舉經歷
喺2015年香港區議會選舉，佢攞到2,890票，成功當選。
鄺官穩

鄺官穩（Ken Kwong，1978年—），係香港親中派政治人，前離島區議會長洲南選區區議員（2016年—2019年）。

參選經歷
曾經參選2011年香港區議會選舉。
喺2015年香港區議會選舉，佢攞到1,487票，成功當選。
鄺珉樀

鄺珉樀，香港新民黨政治人。

選舉經歷
曾經參與2015年香港區議會選舉及2019年香港區議會選舉。
喺2015年香港區議會選舉，佢攞到1126票，未能當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，鄺珉樀曾經以新民黨名義參選地區委員會界別（屯門），攞到141票，成功當選。
鄺葆賢

鄺葆賢（1986年5月29號—），花名「葆葆」、「黃埔之花」、「眼鏡娘娘」，係香港本土派人士，青年新政前成員，九龍城區議會黃埔西選區前任議員。佢本職係公立醫院基督教聯合醫院急症室嘅醫生，同游蕙禎合稱「黃埔孖寶」。

簡歷
鄺葆賢參選2015年香港區議會選舉，喺黃埔西選區挑戰競逐連任，西九新動力嘅劉偉榮，最終攞到2,114票，贏咗攞2,075票嘅劉偉榮。
2016年6月3號，鄺葆賢退出咗青年新政。
2019年香港區議會選舉，佢連任成功，2021年7月頭劈炮唔撈。
酒泉衛星發射中心

中國酒泉衛星發射中心係一個喺中華人民共和國嘅主要航天發射中心，面積總共有大約2,800平方公里（1,100平方英里）。個中心喺行政上，屬於甘肅省酒泉市同埋內蒙古阿拉善盟交界。自從喺1950年代起好以嚟，總共發射過差唔多200次。

歷史
酒泉衛星發射中心最先喺1950年代由蘇聯專家幫手底下起好，係中華人民共和國最初喺開始研發運載火箭發射嘅時候嘅試驗基地。其中揀呢度嘅原因，就係因為佢地方又大、又夠内陸、又係平原，所以非常適合做發射場。到起好之後，試過發射唔同嘅火箭同埋導彈，亦都射過人造衛星同太空船。
到1960年代中蘇交惡之後，蘇聯撤走咗援助，中國開始自己繼續搞。因為國防嘅需要，所以喺國内起多兩個靶場（太原、西昌）負責射飛彈，而酒泉就集中發射航空裝置。
喺1992年，喺中國載人航天工程開始咗之後，個基地揀咗嚟做發射場，場地開始起更加多需要嘅設施。主要嘅航空設施，包括神舟載人飛船、天宮一號、同天宮二號等等，都係由呢度發射嘅。自從2021年開始，個基地亦都做埋飛船降落返嘅地方。
金堅

金堅，香港親中派人士。

政治立場
佢係香港親中派人士，支持排除異見嘅所謂愛國者治港。
喺2015年香港區議會選舉，佢攞到2,159票，成功當選。
鍾嘉敏

鍾嘉敏（Jacqueline Chung），1974年出生，香港傳統親中陣營民建聯黨員、註冊社工，灣仔區議會鵝頸選區前任議員（2009-2019年）。

選舉經歷
佢曾經喺2004年香港立法會選舉為馬力助選。
喺2015年香港區議會選舉，佢攞到1,018票，成功當選。
响2019年香港區議會選舉，親中派因為喺民意反對下仍然力撐逃犯條例修訂草案，選情大受影響，佢輸畀麥景星，連任失敗。雖然區選落敗，但都可以喺第二年7月分到個分區委員會委員嚟做。
鍾樹根

鍾樹根，SBS，MH，JP（Christopher Chung Shu Kun，1957年3月31號—），花名「TREE根」，係第五屆香港立法會嘅香港島選區議員，亦係民建聯成員。

參選經歷
喺2015年香港區議會選舉，佢攞到1863票，未能當選。
鍾港武

鍾港武，BBS，JP，香港親中陣營政治人（民建聯黨員），前任油尖旺區議會議員（2008-2019年），任職華潤集團。

選舉經歷
喺2015年香港區議會選舉，佢攞到2,473票，成功當選。
响2019年香港區議會選舉，因為親中派漠視民意堅持如期修訂逃犯條例，選情大受影響，佢力爭冧莊但輸畀李偉峰，連任失敗。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2023年後成為區議員。
鍾澤暉

鍾澤暉，香港傳統親中陣營政治人，油尖旺區議會櫻桃選區議員，由2016年做到而家。

選舉經歷
响2015年香港區議會選舉，佢接替經民聯黃頌參選櫻桃選區，以1611票當選，四年後（2019年）亦喺同一選區成功冧莊。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
鍾錦麟

鍾錦麟（英文：Ben Chung，1988年11月19號—），係香港新民主同盟成員，西貢區議會欣英選區前任議員（2012年做到2021年）。
喺2015年香港區議會選舉，佢攞到3,283票，成功當選。
2021年5月10號，因為泛民主派35+初選案而被還柙嘅佢喺社交媒體宣布劈炮，唔撈西貢區議員同埋西貢區議會主席一職，而佢留低嘅西貢區議會主席一職就由泛民主派元老周賢明繼承。
關永業

關永業（英文：Kwan Wing Yip，1976年3月19號—），係香港新民主同盟成員，大埔區議會富明新選區前任議員（由2000年做到2021年）。
關永業同范國威、任啟邦一樣，以前曾經效力民主黨，係「民主黨少壯派」嘅主心骨，但係到咗2010年，因為佢哋唔滿意民主黨支持香港2012年政改方案，遂決定同民主黨分手，另立新同盟。
喺2015年香港區議會選舉，佢攞到3,147票，成功當選。
2021年7月宣布劈炮，唔撈區議員一職，而佢留低嘅大埔區議會主席一職，就由毛家俊繼承。
關浩洋

關浩洋，香港親中派政治人。

選舉經歷
喺2015年香港區議會選舉，佢攞到1,790票，成功當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，關浩洋曾經以民建聯名義參選地區直選（九龍城北），攞到9343票，成功當選。
關瑞龍

關瑞龍，香港親中派政治人。

參選經歷
曾經參選2011年香港區議會選舉。
喺2015年香港區議會選舉，佢攞到1572票，未能當選。
關秀玲

關秀玲，香港親中派民主建港協進聯盟政治人物。

參選經歷
喺2015年香港區議會選舉，佢攞到1,099票，成功當選。
佢曾經參與2019年香港區議會選舉但係因為親中派漠視民意堅持如期修訂逃犯條例，選情大受影響而落敗。
陳國威

陳國威，索尼音樂娛樂大中華區董事總經理， 香港親中派政治人物兼商界人士。

政治參與
佢係香港親中陣營嘅支持者，有份贊助慶祝中國65週年嘅官方國慶晚會。

選舉經歷
喺2021年9月，佢當選成為香港特别行政區選舉委員會中小企業界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺北京未經諮詢或香港人同意，大幅度削減直選議席比例之後嘅首次立法會選舉，佢提名李廣宇。
陳云根

陳云根（Chin Wan Kan Horace，1961年—），筆名陳雲，香港城邦派人士都叫佢做國師，係香港學者、作家、文藝評論人，亦係語言學家，曾任香港處長級高官。佢1997年加入香港政策研究所，識咗何志平，跟佢到任藝術發展局、民政局。後來任職嶺南大學中文系助理教授，2016立法會選舉敗選後去熱血時報做主持同埋喺香港復興會開講座、興趣班。佢寫嘅《中文解毒》，榮獲「2008年度最佳書獎」，引起香港人關注中文水平日漸下降嘅問題。佢嘅政見以推動香港自治及本土意識為主，亦係香港自治運動、永續基本法、唱紅打黑嘅倡導者。

學校
陳雲1961年喺香港出世，細個住元朗。1986年香港中文大學英文系本科畢業，另副修法文同選修德文。1988年中文大學比較文學碩士畢業，主修英國文學、中亞比較文學。其後任教於樹仁學院及珠海書院，主西洋文學。1995年德國哥廷根大學史學院哲學博士，專攻民俗學。喺德國嗰陣，做過兩年民主運動領袖。

公職
1986，佢去香港珠海書院擔任英文系講師。同期，1988年，香港樹仁大學擔任英文系講師。佢任兩職，直至1990年。
1995—1996年，任職香港政策研究所。之後1997年—2002年，任藝術發展局策劃及研究總監。2002—2007年，喺何志平任內，做民政事務局研究總監，負責政策研究及政治顧問工作。2007年，獲香港中文文學雙年獎（散文）。二零零九年，獲香港藝術發展局頒發最徍藝術家（藝術評論）獎。

專欄
佢喺《信報》、《明報》、《am730》、《立場新聞》都寫過專欄。而專欄以筆名陳雲出嘅。
《信報》一直有佢專欄。二零一零年九月，《信報》刪去陳雲專欄，引起讀者及網民迴響，有評論件事同佢批評地產商有關。《信報》方面，就話改版理由而刪專欄。
免費報紙《am730》，二零一零年起，逢禮拜二登佢專欄，叫《轉角》。內容以批判中國共產黨同香港政府爲主。
陳俊傑

陳俊傑，香港親中派政治人。

選舉經歷
喺2015年香港區議會選舉，佢自動當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，陳俊傑曾經以民建聯名義參選地區委員會界別（觀塘），攞到124票，未能當選。
陳偉坤

陳偉坤，香港親中派政治人。

選舉經歷
喺2015年香港區議會選舉，佢攞到2,232票，成功當選。
曾經參與2023年香港區議會選舉。
陳兆陽

陳兆陽（英文：Billy Chan，1991年7月12號—）係香港區政聯盟、沙田區政成員，沙田區議會沙角選區議員，2016年做到2021年。中韓混血兒。
佢原本係新同盟成員，2013年開始成為丘文俊議員助理，同趙柱幫一樣，叫丘文俊做「師父」。
2015年第5屆香港區議會選舉，陳兆陽代表新同盟參選沙角選區，結果攞到2627票，以190票之差鍊贏公民力量楊倩紅，四年後佢亦喺同一選區成功冧莊。
陳勇華

陳勇華，香港親中派政治人，2023年香港區議會選舉後被政府委任做區議員。

參選經歷
喺2015年香港區議會選舉，佢攞到1122票，未能當選。
陳博智

陳博智（英文：Jonathan Chan），香港親中陣營民建聯黨員，前任西貢區議會議員，新界社團聯會（新社聯）副理事長。

政治立場
佢政治立場係親中派。有份支持北京未經諮詢或香港人同意，強行訂立嘅《港版國安法》，並支持《國安法》應該凌駕於其他法例。

選舉經歷
喺2015年香港區議會選舉，佢攞到2,207票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員，亦成為咗漁農界選委總召集人。之後佢喺李家超無提政綱嘅情況下，有份提名李家超參與2022年香港行政長官選舉。
2023年，喺政府大幅度削減直選議席而且將民主派拒諸門外嘅區議會選舉入面，佢當選大埔區區議員。
陳國偉

陳國偉，香港親中陣營政治人（經民聯黨員），深水埗區議會議員（2016-2019年，2023年-）。

選舉經歷
喺2015年香港區議會選舉，佢攞到2,847票，成功當選。
佢曾經參與2019年香港區議會選舉但係因為親中派漠視民意堅持如期修訂逃犯條例，選情大受影響而落敗。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2023年12月，陳國偉再度參選區議會選舉，喺政府大幅度削減直選議席同排除民主派參選，選舉委員會委員壟斷選舉提名權，互相提名都唔當係利害衝突嘅選舉制度下，佢攞到6879票，終於做返深水埗（深水埗東）區議員。
陳國添

陳國添，香港親中派政治人。

政治同政策立場
佢係香港親中派嘅成員。

選舉經歷
曾經參選2007年香港區議會選舉。
喺2015年香港區議會選舉，佢攞到2666票，未能當選。
陳安泰

陳安泰，香港親中派政治人。

選舉經歷
曾經參選2007年香港區議會選舉。
喺2015年香港區議會選舉，佢攞到2,772票，成功當選。
麥美恩

麥美恩（Mayanne Mak，1987年2月28號—）係香港無綫電視經理人合約女藝員。

經歷
麥美恩喺加拿大溫哥華出世，父母都係香港人，阿爸係專業人士，有兩個大佢十年嘅哥哥。入娛樂圈前做項目統籌，曾經參加2008年度加拿大中文電台SunShine Nation競選，攞到最具魅力大獎。後尾參加2011年度香港小姐競選，攞到梗頸四。2012年簽約香港無綫電視做經理人合約女藝員，做TVB娛樂新聞台主播（中文：主播），之後陸續主持過好多電視節目，同埋做大型活動嘅司儀。佢喺《萬千星輝頒獎典禮2017》攞到「飛躍進步女藝員」獎，係第一個主要做主持工作而攞到呢個獎嘅藝人。
2020年，麥美恩喺台慶劇《使徒行者3》飾演臥底「朱倩（Juicy）」，雖然戲份唔多，但佢嘅演出依然受到網民注目，仲喺《萬千星輝頒獎典禮2020》第一次被提名「最佳女配角」。

事件
2024年，麥美恩，陳貝兒等多名女藝人有份主持《2024香港小姐競選決賽》，其中陳貝兒因為被網民覺得搶嘢講、搶賽果卡、扮阿姐，引起網民批評同討論，但討論過程入面，有人就另外留意到麥美恩見到冠軍倪樂琳后冠戴歪之後，立即走出去幫她戴好，表現得到一啲網民讚賞。
陳家洛

陳家洛（Kenneth Chan，1968年6月12號—）係香港立法會嘅香港島選區地區直選前議員，亦係公民黨第二任主席。

2012年香港立法會選舉期間被指控冒認教授
喺2012年香港立法會選舉，本身係浸會大學副教授嘅陳家洛，喺港島區出選。佢喺文宣上面寫上「教授」一詞，但就被一啲親中陣營媒體攻擊，話佢只係副教授，唔能夠自稱「教授」，甚至叫佢退選。浸會大學之後回應查詢，話副教授同助理教授嘅兩個職級會被稱為「博士、先生或女士」，但日常稱謂就無訂立指引。
對於副教授同助理教授會否自稱教授，就算喺香港，唔同院校都有唔同做法，坊間亦有唔同意見。其中香港科技大學同香港中文大學都會直接叫副教授同助理教授做「教授」。香港城市大學前校長郭位喺2008年12月曾經撰文，話學府以內「教授」銜頭唔可以隨便用，但喺一般場合作為禮數就可以接受。佢又提到，喺美國，教授一詞就用得好寬泛。

參選經歷
喺2015年香港區議會選舉，佢攞到1845票，未能當選。
陳家珮

陳家珮，MH（粵拼：can4 gaa1 pui3，英文：Judy Chan Kapui，1980年4月4號—）係香港政治人，外號「葉劉2.0」。佢而今係新民黨中央委員，南區區議會海怡西前任民選區議員。
佢16歲去澳洲莫納殊大學（英文：Monash University）主修市場學，2003年畢業，嗰年咁啱撞正沙士而到美國做嘢。2010年佢返香港報讀匯賢智庫嘅課程，識到新民黨主席葉劉淑儀而開始踏入政壇。
陳家珮做過美國公民。喺2019年10月25號香港商業電台節目中，話當年美國總統選舉投過票畀奧巴馬。

選舉經歷
喺2015年香港區議會選舉，佢攞到2,945票，成功當選。
2019年香港區議會選舉，因為親中派漠視民意堅持如期修訂逃犯條例，選情大受影響，陳家珮輸咗畀被當係「黃之鋒Plan B」嘅林浩波，連任失敗。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2021年12月，陳家珮喺第7屆香港立法會選舉循選舉選舉委員會界別當選香港立法會議員，2022年上任。
2022年，佢喺李家超無提政綱嘅情況下，有份提名李家超參與2022年香港行政長官選舉。
陳富明

陳富明，MH（Chan Fu Ming，1954年—），係香港親中派政治人，港島聯成員，前任南區區議會田灣選區議員（2004-2019年）。

選舉經歷
2004年11月21號，佢以苗華振議員助理身份參加補選，以1423票當選，之後三屆換屆選舉（2007、2011、2015年）亦成功冧莊。其中喺2015年，佢仲自動當選。
去到2019年第6屆香港區議會選舉，因為親中派漠視民意堅持如期修訂逃犯條例，選情大受影響，佢攞到2602票，不過民主派袁嘉蔚攞到4191票，以接近1600票之差連任失敗。
陳少棠

陳少棠，MH，JP，香港商界親中陣營經民聯成員、珠寶玉石業生意人，油尖旺區議會前任議員（2004-2019年）。

參選經歷
喺2015年香港區議會選舉，佢自動當選。
佢响第6屆香港區議會選舉嘅佐敦西選區力爭冧莊，但因為親中派漠視民意堅持如期修訂逃犯條例，選情大受影響，最後輸畀朱慧芳，連任失敗。
陳貝兒

陳貝兒（Janis Chan，1979年6月14號—）係香港節目主持。佢由加拿大回流香港後，曾經係香港有線電視娛樂新聞台「主播一姐」，之後過檔無綫電視做節目主持。2017年，陳貝兒主持嘅《嫁到這世界邊端》得到唔少關注，近年佢開設咗素食餐飲品牌Green Common。

感情生活
2017年，佢同結咗婚六年嘅老公黃國棟搞離婚手續。2019年，節目去到第三輯，陳貝兒都仲係單身，但就覺得因為個節目，對感情嘅態度有好大嘅轉變，無因為一次嘅失敗而卻步，希望緣份快啲嚟，搵到佢嘅Mr.Right。

政治立場
陳貝兒係親中派人士。喺2016年旺角騷亂嘅時候佢有份譴責示威者。另外，陳貝兒曾經多次為中共宣傳嘅新聞節目擔任主持採訪，其中包括宣傳《粵港澳大灣區發展規劃綱要》嘅新聞節目《沿途有你》， 同埋宣傳中國經濟發展嘅《無窮之路》。佢之後接受訪問話，拍攝《無窮之路》嘅時侯，話自己被中國嘅發展感動，之後佢攞到「感動中國2021年度人物」嘅獎項。

主持表現被批評
2024年，麥美恩，陳貝兒等多名女藝人有份主持《2024香港小姐競選決賽》，其中陳貝兒因為被網民覺得搶嘢講、搶賽果卡、扮阿姐，引起網民批評同討論，話佢只自己顧自己，頻頻搶麥美恩對白，對佳麗串串貢，聲音好嘈、講嘢太快，為人虛偽，甚至到宣布港姐冠軍前竟然出手想搶麥美恩手上嘅賽果卡。